கேள்வி: குருணால் பாண்டியா - உள்ளூர்ப் போட்டிகள் பற்றி தகவல் சொல்.
பதில்: அக்டோபர் 6, 2016 இல் வடோதரா துடுப்பாட்ட அணி முதல் தரத் துடுப்பாட்டம் போட்டிகளில் 2016-2017 ரஞ்சி கோப்பைத் தொடரில் அறிமுகமானார். அதே ஆண்டில் நடந்த விஜய் அசாரே கோப்பை தொடரில் 8 போட்டிகளில் 366 ஓட்டங்களை 45.75 எனும் மட்டையாட்ட சராசியுடனும் 11 இலக்குகளையும் கைப்பற்றி அதிக இலக்குகள் மற்றும் ஓட்டங்கள் எடுத்த வடோதரா துடுப்பாட்ட அணி வீரர்கள் பட்டியலில் முதலிடம் பிடித்தார்.
கேள்வி: குருணால் பாண்டியா - இந்தியன் பிரீமியர் லீக் பற்றி தகவல் சொல்.
பதில்: 2016 ஐபிஎல் ஏலத்தில் மும்பை இந்தியன்ஸ் பாண்டியாவை 2 கோடிக்கு வாங்கியது. ஏப்ரல் 2016 இல்வான்கேடே அரங்கம் குஜராத் லயன்சு அணிக்கு எதிராக மும்பை அணி சார்பாக அறிமுகமானார். தினேஷ் கார்த்திக் தனது முதல் இலக்காகக் கைப்பற்றினார். 2016 ஐபிஎல் தொடரில் இவரது பங்களிப்பிற்காக கிரிகின்போ மற்றும் கிரிக்பஸ் ஐபிஎல் லெவன் அணியில் இடம் பெற்றார்.
கேள்வி: குருணால் பாண்டியா - சர்வதேச துடுப்பாட்ட வாழ்க்கை பற்றி தகவல் சொல்.
பதில்: அக்டோபர் 2018 இல், மேற்கிந்தியத் துடுப்பாட்ட அணியின் இந்தியச் சுற்றுப் பயணம் 2018 மற்றும் இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2018–19 எதிரான சுற்றுப்பயணங்களுக்காக இந்தியாவிற்கான பன்னாட்டு இருபது அணியில் பாண்டியா பெயரிடப்பட்டார். 4 நவம்பர் 2018 அன்று மேற்கிந்தியத்தீவுகள் துடுப்பாட்ட அணி எதிரான தனது முதல் போட்டியில் 9 பந்துகளில் ஆட்டமிழக்காமல் 21 ஓட்டங்கள் எடுத்தார்.
கேள்வி: குருணால் பாண்டியா - தனிப்பட்ட வாழ்க்கை பற்றி விளக்கவும்.
பதில்: இவர் ஹர்திக் பாண்டியா அண்ணன். 2017 இல் பங்கூரி சர்மா என்பவரை மணந்தார்.